Psalmus 44
Psalmus 44 (enumeratione Graeca psalmus 43 dictus) libri Psalmorum verbis "Deus, auribus" incipit; etiam habet superscriptionem: "Magistro chori. Filiorum Core. Maskil" (sic in Nova Vulgata). Hic psalmus lamenta populi Israël et preces auxilii continet. Ioannes Calvinus, theologiae Reformationis fautor, sic argumentum psalmi descripsit: Constat Psalmus hic tribus praecipuis membris. Initio enim commemorant fideles immensam Dei misericordiam erga populum suum, et tot documenta quibus paternum amorem statius fuerat. Deinde queruntur Deum se non iam sentire, ut olim Patribus fuerat. Tertio in medium proferunt foedus cum Abraham percussum, quod se optima fide coluisse afferunt, quamvis duriter afflicti essent: et simul obiiciunt, non alia de causa crudeliter se vexari, nisi quod in sincero Dei cultu constater permaneant. Subiicitur tandem precatio, ne Deus indignam suorum oppresionem negligat, praesertim quae redundat in pietatis contumeliam.